Съсипват безкрайните гори на Русия | Новини и анализи от Европа | DW | 01.04.2019
Съсипват безкрайните гори на Русия
Почти половината от територията на Русия е покрита с гори, но те от година на година намаляват. Незаконна сеч и нелегален износ за Китай, безстопанственост и корупция застрашават ценните дървесни видове.
В гората се е отворила огромна просека – почти колкото 6 футболни игрища. От изсечените дървета са останали само дънери, които стърчат зловещо от земята. "Трябва да ги изкореним и на тяхно място да засадим млади борове", ядосва се горският работник Олег Шадрин.
Поразията е сторена преди няколко месеца: китайски работници пристигнали с модерна техника в тази борова гора, намираща се на 7 часа път с кола от град Омск, изсекли каквото могат и изчезнали заедно с дървесината. "Напълно незаконно", уверява Шадрин.
Корупция, безразличие и безстопанственост
„Дори в отговорните министерства в Москва или в регионите никой не е наясно къде какви гори има", продължава Шматков. Понякога данните, с които те разполагат, са отпреди няколко десетилетия. По думите му, имало десетки милиони хектари земя, за която не се знае каква е точно - гора или земеделска площ. Обикновено на правителството или на местните власти не им не достигат средства, за да си съставят по-ясна картина, добавя експертът-еколог. Сходна е позицията на природозащитната организация Грийнпийс: „Официалната статистика разкрасява ситуацията: от нея излиза, че почти няма кражби на дървесина, и че властите водят ефективна борба с горските пожари. Но това няма нищо общо с реалността", уверява Алексей Ярошенко от руския клон на природозащитната организация.
Ситуацията се влоши драстично след като през 2006 г.бе приет нов закон за защита на горите, чиято основна цел обаче беше да се пестят средства. В резултат на това броят на заетите в държавните лесничейства бе силно намален, породи което те нямат капацитет да се борят с нарушителите. Но дори официалните правителствени данни сочат, че само една незначителна част от руската гора - малко над 3 процента - е включена в програмата за опазване на биоразнообразието, посочват още от Грийнпийс. В същото време около 1/5 от добиваната в Русия дървесина заминава за Китай, посочва Ярошенко.
Нелегално изсечена дървесина в региона на Далечния изток
Според информации в руските медии, още през 2001 година президентът Владимир Путин наредил да бъде разхлабен държавният контрол над горите. Контролът се затруднява допълнително от факта, че практически целият горски фонд в Русия е държавна собственост, допълва Николай Шматков от WWF. Всяка по-подробна информация се обявява за държавна тайна, а руските медии омаловажават или дори премълчават информациите за това, че дивата природа на Русия е застрашена.
Редки и ценни дървесни видове са на изчезване
Официалните източници твърдят, че всяка година руската гора се уголемява с малко. Трудно е обаче да се провери дали това отговаря на истината. В действителност се изсичат редки и скъпи дървесни видове, а на тяхно място - в най-добрия случай - се засаждат евтини, посочва Шматков. В Далечния изток например вече има застрашени от изчезване дървесни видове – сред тях са Монголският дъб и Манджурският ясен, които са сред най-ценните твърди дървесни видове.
В повечето случаи дървеният материал се изнася за Китай - страната, която е най-големият в света вносител на дървесина и вторият в света производител на хартиени изделия. Руски еколози предполагат, че около 20 процента от дървесината, която Русия изнася в Китай, е добита нелегално. Китай се нуждае от качествената сибирска дървесина, от която произвежда паркет и мебели. Те пък – се изнасят после по цял свят, включително и за Русия.
Повече биоземеделие, по-големи тревни площи, по-малко пестициди: над 1 милион баварци подкрепиха проектозакон за по-голямо биоразнообразие. Селските стопани обаче казват, че това било гавра с тях. Така ли е? (14.02.2019)
След няколко десетки години Алпите няма да са такива, каквито ги познаваме: заради климатичните промени се топят не само глетчерите, но и вечно замръзналите доскоро зони се размразяват. А това прави планината нестабилна. (21.03.2019)
Най-гигантският проект на Ердоган
Край Истанбул изграждат най-гигантския от всички престижни проекти на турския президент Ердоган: най-голямото летище в света. Заради него изсичат огромни горски масиви - и отнемат частни земи и имоти. (14.06.2016)
Ключови думи Европа, Русия, руските гори, дървен материал, нелегална сеч, Китай, износ на дървен материал, Сибир, ценна дървесина
Permalink https://p.dw.com/p/3G0UI
В Сибир: "Докарват китайци, а нашите мъже остават без работа" 15.05.2019
Хората в Омск са разтревожени. Опасяват се от притока на хиляди китайци. Руската държава смята да изгради селище за 3000 китайски работници в нефтохимическата индустрия. Местните хора се чувстват изиграни.